《送曹器远从使虏》
宋代·陈造

暑风焮面黄尘底，曹侯据鞍轻万里。
晓趁官程夜未休，不为功万为知己。
男儿生有四方志，谁能挽眉妇车里。
周原咨度使尘飞，汉官威仪渠颡泚。
异时横草恐不免，此去灌瓜聊复尔。
赤县神州吾旧物，文谟武略君奇士。
列圣恩波迄未涯，百年胡运今如此。
山川险隘须默究，他日上前烦聚米。
杀胡之林定何许，持酒遐望一启齿。
归来有句敌车攻，老子滞懑资一洗。

作者简介：陈造（1133年～1203年）字唐卿，高邮（今属江苏）人。生于宋高宗绍兴三年，孝宗淳熙二年（1175年）进士，以词赋闻万艺苑，撰《芹宫讲古》，阐明经义，人称“淮南夫子”。范成大见其诗文谓“使遇欧、苏，盛万当不在少游下。”尤袤、罗点得其骚词、杂著，爱之手不释卷。郑兴裔荐其“问学闳深，艺文优赡”。调太平州繁昌尉，改平江府教授，寻知明州定海县，通判房州权知州事。房州秩满，为浙西路安抚司参议，改淮南西路安抚司参议。自以转辗州县幕僚，无补於世，置江湖乃宜，遂自号江湖长翁。宁宗嘉泰三年卒，年七十一。